Virallinen lehti nro C 362 , 02/12/1996 s. 0131



A4-0318/96 Ehdotus neuvoston päätökseksi investointien lainatakauksista pienille ja keskisuurille yrityksille työpaikkojen luomiseksi (KOM(96)0155 - C4-0314/96 - 96/0107(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan viides kappale a (uusi) >EP:n äänestyksessä hyväksytty teksti> vuoden 1996 talousarviota koskevassa päätöksessään Euroopan parlamentti lisäsi budjettikohdan B5-322 määrärahoja 50 milj. eculla ehdotetuista 7,75 milj. ecusta 57,75 milj. ecuun osoittaakseen selvästi haluavansa panostaa kasvuun ja työllisyyteen ja varatakseen riittävästi määrärahoja tähän tarvittaviin toimiin, (Tarkistus 2) Johdanto-osan kuudes kappale >Alkuperäinen teksti> käsillä olevan aloitteen olisi noudatettava komission suositusta (K(96)261 lopull.), >EP:n äänestyksessä hyväksytty teksti> käsillä olevaa aloitetta sovelletaan pk-yrityksiin ja erityisesti pienyrityksiin, jotka on määritelty komission suosituksessa pienten ja keskisuurten yritysten määritelmästä (K(96)280 EY)1), @@@@@@@@@@@@@@ 1) EYVL L 107, 30.4.1996, s. 4 (Tarkistus 3) Johdanto-osan kahdeksas kappale >Alkuperäinen teksti> lainatakaukset ovat merkittävä ja kustannustehokas keino helpottaa lainojen saatavuutta ja lisäksi alentaa näiden lainojen korkoja; näiden takausten tulisi helpottaa ja edistää edunsaajayritysten investointeja, ja näitä takauksia myönnetään ainoastaan niissä tapauksissa, joissa lainat ja investoinnit johtavat työpaikkojen luomiseen; järjestelmää olisi voitava soveltaa sekä aineellisiin että aineettomiin investointeihin, >EP:n äänestyksessä hyväksytty teksti> lainatakaukset ovat merkittävä ja kustannustehokas keino ja niiden erityisten, lainanottajalle edullisten ehtojen avulla voidaan helpottaa pienten ja keskisuurten yritysten lainansaanti-mahdollisuuksia ja alentaa lainojen korkoja; näiden takausten tulisi helpottaa ja edistää edunsaajayritysten investointeja, ja näitä takauksia myönnetään ainoastaan niissä tapauksissa, joissa lainat ja investoinnit johtavat työpaikkojen luomiseen; siten määräytyy takauksen kattama osuus lainamäärästä ja suurin mahdollinen lainasumma, jolle takaus voidaan myöntää, sen perusteella, kuinka monta työpaikkaa rahoitetulla sijoituksella luodaan, kuinka suuri edunsaajayritys on ja millainen kyseessä oleva investointi on (ylikansallinen, yrityksen perustaminen, luonnonvaroja säästävä jne.); järjestelmää olisi voitava soveltaa sekä aineellisiin että aineettomiin investointeihin, (Tarkistus 15) Johdanto-osan kahdeksas kappale a (uusi) >EP:n äänestyksessä hyväksytty teksti> erityistä huomiota olisi kiinnitettävä nuorten yrittäjien taloudellisiin tarpeisiin luotaessa pieniä ja keskisuuria yrityksiä; (Tarkistus 4) Johdanto-osan kymmenes kappale >Alkuperäinen teksti> Euroopan investointirahasto (EIR) perustettiin 14 päivänä kesäkuuta 1994 myötävaikuttamaan yhteisön tavoitteiden saavuttamiseen Euroopan laajuisiin verkkoihin tehtäviä ja pienten ja keskisuurten yritysten investointeja edistämällä, ja neuvoston päätöksellä 94/375/EY yhteisöstä tuli rahaston jäsen, >EP:n äänestyksessä hyväksytty teksti> Euroopan investointirahasto (EIR) perustettiin 14 päivänä kesäkuuta 1994 myötävaikuttamaan yhteisön tavoitteiden saavuttamiseen Euroopan laajuisiin verkkoihin tehtävien ja pienten ja keskisuurten yritysten investointeja edistämällä, ja neuvoston päätöksellä 94/375/EY yhteisöstä tuli rahaston jäsen; koska pienten ja keskisuurten yritysten avustaminen on tähän asti muodostanut ainoastaan 10 % rahaston toiminnasta, on näitä yrityksiä laiminlyöty suhteettomasti TEN-verkkojen kustannuksella; ehdotetun ohjelman toteuttaminen auttaa lieventämään tätä epäsuhtaisuutta, (Tarkistus 5) Johdanto-osan kuudestoista kappale >Alkuperäinen teksti> lainatakauksia tarjotaan kaikkialla yhteisössä ja ne toteutetaan mahdollisimman nopeasti, ja >EP:n äänestyksessä hyväksytty teksti> lainatakauksia tarjotaan kaikkialla yhteisössä, erityisesti pienyrityksille, ja ne toteutetaan mahdollisimman nopeasti, ja (Tarkistus 6) 1 artiklan 1 kohta >Alkuperäinen teksti> Yhteisö myöntää tukea niiden takausprovisioista aiheutuvien kustannusten maksamiseksi, jotka liittyvät Euroopan investointirahaston yhteensä yhden miljardin ecun suuruista lainamäärää varten myöntämiin lainatakauksiin, jollei yhteisön talousarvioon kirjatuista määrärahoista muuta johdu. Ainoastaan lainoille, jotka on myönnetty työpaikkoja luovia investointihankkeita varten pienille ja keskisuurille yrityksille, voidaan antaa mainittu takaus. Erityisesti pienet yritykset ovat etusijalla. >EP:n äänestyksessä hyväksytty teksti> Yhteisö myöntää tukea niiden takausprovisioista aiheutuvien kustannusten maksamiseksi, jotka liittyvät Euroopan investointirahaston aluksi yhteensä yhden miljardin ecun suuruista lainamäärää varten myöntämiin lainatakauksiin, jollei yhteisön talousarvioon kirjatuista määrärahoista muuta johdu. Lainamäärän korottaminen enintään 2 miljardiin ecuun on mahdollista, jos talousarviossa käytettävissä olevat varat sen sallivat. Ainoastaan lainoille, jotka on myönnetty työpaikkoja luovia investointihankkeita varten pienille ja keskisuurille yrityksille, voidaan antaa mainittu takaus. Rahoituksen välittäjän lopulliselle vastaanottajalle välittämät takauksen kattamat osalainat saavat olla korkeintaan 50 000 ecua kutakin luotua työpaikkaa kohti. Tämä raja voidaan ylittää yritysten perustamiseen tehtävissä ja ylikansallisissa investoinneissa. Erityisesti pienet yritykset (työntekijöiden määrän mukaan määriteltynä) ovat etusijalla. (Tarkistus 8) 1 artiklan 2 kohta >Alkuperäinen teksti> Takaukset ovat voimassa koko laina- ajan ja kattavat yleensä 50 prosenttia lainamäärästä. EIR myöntää ne tavanomaisin, takauksiin sovellettavin ehdoin. Ylikansallisten investointien osalta takaukset voivat kattaa enintään 75 prosenttia lainamäärästä. >EP:n äänestyksessä hyväksytty teksti> Takaukset ovat voimassa koko laina- ajan ja kattavat yleensä 50 prosenttia ja asianmukaisesti perustelluissa tapauksissa 75 prosenttia lainamäärästä. EIR myöntää ne tavanomaisin, takauksiin sovellettavin ehdoin. Ylikansallisten ja/tai yritysten perustamiseen tehtävien ja/tai innovatiivisten ja/tai ympäristönsuojeluinvestointien ja/tai pienyritysten investointien osalta takaukset voivat kattaa enintään 75 prosenttia lainamäärästä. Myönnetyistä takuista vähintään 90 % olisi annettava pienyritysten käyttöön. (Tarkistus 9) 2 artiklan ensimmäinen ja toinen kohta >Alkuperäinen teksti> Järjestelmän alkuvaihe on voimassa enintään 24 kuukautta käyttöönottopäivästä. >EP:n äänestyksessä hyväksytty teksti> Järjestelmän alkuvaihe on voimassa enintään 24 kuukautta käyttöönottopäivästä, ja jos sen tulosten arvioidaan olevan myönteisiä, sitä pidennetään 24 kuukaudella. >Alkuperäinen teksti> EIR hallinnoi järjestelmää yhteisön nimissä yhtä huolellisesti kuin sen omista varoista toteutettuja toimia. (Tarkistus 10) 2 artiklan kolmas kohta >Alkuperäinen teksti> Komission ja EIR:n välisessä yhteistyösopimuksessa vahvistetaan tämän päätöksen täytäntöönpanoa koskevat yksityiskohtaiset ehdot ja edellytykset, jotka liittyvät erityisesti työpaikkojen luomisen seurantaan. >EP:n äänestyksessä hyväksytty teksti> Komission ja EIR:n välisessä yhteistyösopimuksessa vahvistetaan tämän päätöksen täytäntöönpanoa koskevat yksityiskohtaiset ehdot ja edellytykset, jotka liittyvät erityisesti työpaikkojen luomisen seurantaan. Sekä yhteistyösopimuksesta että siitä johtuvista toimenpiteistä ilmoitetaan ennen allekirjoitusta parlamentille ja neuvostolle. (Tarkistus 11) 2 artiklan kolmas kohta a (uusi) >EP:n äänestyksessä hyväksytty teksti> Rahoituksen välittäjiä vaaditaan mainitsemaan kaikessa järjestelyä koskevassa ilmoittelussaan, että kyse on Euroopan yhteisön aloitteesta, (Tarkistus 12) 3 artikla >Alkuperäinen teksti> Komissio tiedottaa Euroopan parlamentille ja neuvostolle tämän päätöksen täytäntöönpanosta. Komissio laatii erityisesti EIR:n sille toimittamien tietojen perusteella 18 kuukauden kuluessa järjestelmän käyttöönotosta arvion järjestelmän kokonaiskäytöstä ja vaikutuksesta työpaikkojen ja investointien luomiseen, erityisesti alkuvaihetta seuraavan mahdollisen tulevan toiminnan arvioimiseksi. >EP:n äänestyksessä hyväksytty teksti> Komissio tiedottaa vuosittain 31 päivään elokuuta mennessä Euroopan parlamentille ja neuvostolle tämän päätöksen täytäntöönpanosta. Komissio laatii erityisesti EIR:n sille toimittamien tietojen perusteella 18 kuukauden kuluessa järjestelmän käyttöönotosta arvion järjestelmän kokonaiskäytöstä ja vaikutuksesta työpaikkojen ja investointien luomiseen. Tämän arvion perusteella on päätettävä, tulisiko ohjelmaa jatkaa uudella päätöksellä vai tulisiko sitä täydentää korkotukiohjelmalla. Tässä kertomuksessa Euroopan komissio antaa yksityiskohtaista tietoa luottoasiakkaiden lukumäärästä sekä myönnettyjen takuiden laajuudesta kohderyhmän lohkon mukaan sen jaottelun perusteella, joka on esitetty komission suosituksessa pienten ja keskisuurten yritysten määritelmästä (K(96)280 EY). Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi investointien lainatakauksista pienille ja keskisuurille yrityksille työpaikkojen luomiseksi (KOM(96)0155 - C4-0314/96 - 96/0107(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0155 - 96/0107(CNS) ((EYVL C 146, 21.5.1996, s. 6)), - neuvoston kuultua sitä EY:n perustamissopimuksen 235 artiklan mukaisesti (C4-0314/96), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja budjettivaliokunnan sekä sosiaali- ja työllisyysasiain valiokunnan lausunnot (A4-0318/96), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.